Vítor Antônio de Jesus

Vítor Antônio de Jesus (født 9. oktober 1995) er en brasiliansk funksjonshemmet friidrettsutøver, som konkurrerer i klassen T37, som er en klasse for utøvere med bevegelseshemming i den ene halvdelen av kroppen, men som ikke bruker rullestol. Han konkurrerer hovedsakelig på sprintdistanser.

Bakgrunn 
De Jesus er født med cerebral parese, som særlig rammer venstre side av kroppen.

Idrettskarriere 
Han deltok i Parapanamerikanske leker 2019, og vant der 200 meter og 400 meter i klassen T37. Han satte ny mesterskapsrekord på begge distansene, med henholdsvis 23,53 og 52,78 sekunder. 

Under Para-VM i friidrett 2019 fikk han sølv på 200 meter, bak Andrej Vdovin, og han kom på femteplass på 400 meter. Han satte ny amerikansk rekord på 200 meter, med 22,77 sekunder.

Referanser

Kilder 
  Profil hos IPC
  Lima 2019 - Vítor Antônio de Jesus 
  Dubai 2019 - Vitor Antonio de Jesus

Brasilianske friidrettsutøvere
Brasilianske handikappidrettsutøvere
Fødsler i 1995
Amerikamestere i friidrett